**25. NEDELJA MED LETOM, 24. 9. 2023**

**SLOMŠKOVA NEDELJA IN EKUMENSKI DAN**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 25.9.  26.9.  27.9.  28.9.  29.9.  30.9.  1.10. | NIKOLAJ iz Flue, kmet  sv. KOZMA in DAMIJAN, mučenca  sv. VINCENCIJ PAVELSKI, duhovnik, ustanovitelj lazaristov  sv. VENČESLAV, mučenec  SVETI MIHAEL, GABRIEL IN RAFAEL, nadangeli, praznik  sv. HIERONIM, duhovnik in cerkveni učitelj  sv. TEREZIJA DETETA JEZUSA, devica in cerkvena učiteljica |

**Danes teden:**  **26. NEDELJA MED LETOM, ROŽNOVENSKA NEDELJA**

V petek se Cerkev spominja treh nadangelov, ki jih omenja Sveto pismo: Mihaela,

Gabriela in Rafaela. MIHAEL, čigar ime dobesedno pomeni »Kdo je kakor Bog«, nam razodeva božjo moč in silo in mogočnost. Premagal je Satana, velikega zmaja, staro kačo (prim Raz 12, 1-17), in ga vrgel iz raja. Mihael varuje božje ljudstvo, brani duše pravičnih in jih vodi do njihove končne sodbe. Leta 1886 je papež Leon XIII. napisal molitev nadangelu Mihaelu, ki so jo molili ob koncu svete maše vse do leta 1968. GABRIEL pomeni v hebrejskem deblu Božji mož ali Božji junak. V Stari zavezi je omenjen le v Danielovi knjigi, v Novi zavezi pa Gabriel oznani rojstvo Janeza Krstnika in Jezusovo rojstvo. Češčenje tega nadangela se je začelo v 10. stoletju. Pij XII. je leta 1952 nadangela Gabriela razglasil za nebeškega zavetnika radia in vseh sredstev družbenega obveščanja. Nadangela so že prej častili kot svojega zavetnika sli, poštni uradniki in raznašalci časopisov. RAFAEL, čigar ime pomeni Božje zdravilo ali Bog je ozdravil. Omenja se v svetopisemski Tobijevi knjigi. Pobožnemu Tobiju se predstavi: »Jaz sem Rafael, eden izmed sedmih, ki stojimo pred Gospodom«. Zato velja nadangel Rafael v krščanskem izročilu za angela, ki pomaga človeku predvsem dosegati zdravje, pa tudi tistega, ki spremlja ljudi na potovanjih. Nadangela Rafaela ponavadi slikajo s palico in bučko, včasih z ribo in kot spremljevalca mladega Tobija.

**Mesec oktober je posvečen Rožnovenski Materi Božji, zato naj bi v tem mesecu poživili molitev rožnega venca tudi po naših družinah. Ob nedeljah bomo molili rožni venec pred sveto mašo.**

**Od 1. oktobra do 8. oktobra obhajamo v Cerkvi »Teden za življenje«.**

Svete maše:

**NEDELJA, 24. 9. ob 9 h + Janez Otrin, obletna, Hleviše 12**

**SOBOTA - KVATRNA, 30. 9. ob 9 h + Matija Trček, obletna Račeva**

**NEDELJA - ROŽNOVENSKA, 1. 10. ob 9 h + Petrovčič in Jereb, Hleviše 13**